Pakéan adat Betawi

Pakéan adat Betawi entu macem-macem pakéan has orang Betawi, nyang uda deri jaman bahola netep èn ngembang di wilayah budaya Betawi, ya'ni ngeliputin wilayah nyang kira-kira jenggarnya segedé Jabodètabèk sekarang enni.

Kalo diliat-liat, pakéan masarakat Betawi èmang ngasi unjuk sawaban deri macem ragem budaya kaum mendonan nyang dateng deri mana-mana tempat di Indonésia, misal kaya' orang Sunda, Jawa, ama Melayu; serènta juga' deri budaya asing wabilhusus orang Arab, Tionghoa, ama Èropa.

Conto pakéan lelaki: baju pangsi, baju sadariah, jas tutup ujung sèrong (baju demang), ama jas abang. Conto pakéan wadon: kebaya kerancang, kebaya encim, kebaya enya', ama kebaya nona. Ada lagi pakéan husus nyang dipaké ama pasangan pengantèn Betawi pas acara kawinan, namanyè: dandanan cara haji (lanang), èn dandanan cara nona pengantèn cina (wadon).

Ruju'an

Bacaan lanjutan

Bangsaan:Pakéan
Bangsaan:Ètnis Betawi